Harz
Harz (der Harz, u srednjem vijeku Hart, brdo obraslo šumom) jeste nisko gorje u središnjoj Njemačkoj, dio masiva Mittelgebirge. On predstavlja najviše gorje sjeverne Njemačke, a nalazi se na tromeđi njemačkih saveznih država Donja Saksonija, Saksonija-Anhalt i Tiringija. Harz obuhvata dijelove okruga Goslar i Osterode am Harz na zapadu, okruge Harz i Mansfeld-Südharz na sjeveru i istoku te okrug Nordhausen na jugu. Najviši vrh Harza je Brocken sa 1.142,2 metra n.v.